จากการลงพื้นที่ของทีมคลินิกกฎหมาย มูลนิธิกระจกเงา ตามคำร้องขอความช่วยเหลือจากเพื่อนบ้าน รหัสเคส 00248 เมื่อวันที่ 27 พฤษภาคม 2566 เราพบว่า

คุณหนุ่ม วรพจน์ พลายงาม ชายสัญชาติไทย เลขประจำตัวประชาชนขึ้นต้นด้วยเลข 3 ป่วยหนักด้วยอาการอัมพาตครึ่งซีกซ้าย เนื่องจากมีอาการเส้นเลือดในสมองแตก/ตีบ ซึ่งเข้ารับการรักษาที่โรงพยาบาลเปาโล (เกษตร) และปัจจุบันมาอาศัยอยู่ในห้องเช่าบริเวณหลังแฟลตเคหะบางบัว ระหว่างตึกที่ 8 และตึกที่ 14 (ห้องเช่าเลขที่ 43/74 ซอยพหลโยธิน 49/1 ถนนพหลโยธิน แขวงตลาดบางเขน เขตหลักสี่ กรุงเทพมหานคร (ดูคลิปอาการได้ที่
https://drive.google.com/file/d/1E6nAZ0daOjTDasWJmgBa2AZjig5tf9Ib/view?usp=share_link)

โดยคุณหนุ่มเหลือเพียงมารดา คือ นางพรจิต ศิริกำเนิด หญิงชราสัญชาติไทย ซึ่งป่วยพิการทางการได้ยินเป็นผู้ดูแล ทั้งนี้ ด้วยคุณแม่ที่ทั้งพิการและสูงอายุ จึงไม่มีรายได้เพียงพอที่จะเลี้ยงดูคุณหนุ่ม และยากลำบากในการเปลี่ยนผ้าอ้อม ตลอดจนทำความสะอาดร่างกาย ส่งผลให้เจ้าของห้องเช่ามีความกังวลเรื่องกลิ่นที่รบกวนเพื่อนบ้านที่พักอาศัยใกล้กัน

กรณีนี้จึงมีความจำเป็นต้องขอความช่วยเหลือเร่งด่วน ในเรื่อง

1. การพาคุณหนุ่มไปพบแพทย์ที่โรงพยาบาลเปาโล (เกษตร) ตามนัดหมายในเดือนหน้า และการฝึกกายภาพให้คุณหนุ่มสามารถดูแลตนเองเบื้องต้นได้
2. การส่งคุณหนุ่มเข้าอยู่ในความดูแลของสถานคุ้มครองคนไร้ที่พึ่ง เนื่องจากมารดาที่พิการและชราภาพ ซึ่งไม่มีรายได้ของตนเอง ไม่สามารถให้ความดูแลและเลี้ยงดูคุณหนุ่มได้
3. การเช็คข้อมูลสวัสดิการของกองทุนประกันสังคมให้กับคุณหนุ่ม เนื่องจากคุณหนุ่มเคยทำอาชีพเป็นเจ้าหน้าที่รักษาความปลอดภัย ขององค์การสงเคราะห์ทหารผ่านศึกในพระบรมราชูปถัมภ์
4. การประสานการขึ้นทะเบียนสิทธิในหลักประกันสุขภาพถ้วนหน้า (UC) เมื่อสิทธิการรักษาในกองทุนประกันสังคม ณ โรงพยาบาลเปาโล (เกษตร) สิ้นสุดลง
5. การให้เงินช่วยเหลือคนไร้ที่พึ่ง เป็นค่าห้องพักและค่าอาหาร ในระหว่างรอการประสานความช่วยเหลือระยะยาว

ทั้งนี้ ทราบเบื้องต้นว่า คุณคงสม นักสังคมสงเคราะห์ ศูนย์บริการสาธารณสุข 53 ทุ่งสองห้อง ได้ลงพื้นที่เยี่ยมคุณหนุ่มและมารดาแล้ว แต่อยู่ระหว่างการประสานงานให้ความช่วยเหลือ

แจ้งเหตุขอความช่วยเหลือโดย อ.ปลาทอง ดร.ศิวนุช สร้อยทอง 
หัวหน้าคลินิกกฎหมาย มูลนิธิกระจกเงา 085-2376366 siwanoot.s@mirror.or.th 

ไฟล์คำขอความช่วยเหลือ https://docs.google.com/document/d/1qksas7106UVbR1LzrSxGeK7f_4_onBfMqW_aIgMvMHc/edit?usp=sharing